Ekte skater

Se tekst

Ekte skater (Rajiformes) er en orden av skater. De ekte skatene kjennetegnes på at brystfinnene strekker seg langs hele kroppen fra hodet til gattet. Bukfinnene er små og kan mangle helt. Når de ekte skatene svømmer beveger de de brede brystfinnen i bølgende rytmiske bevegelser. Denne svømmemåten er så særegen for ordenen at den har fått navnet rajiform bevegelse etter gruppas vitenskapelige navn (Rajiformes). Øynene og sprøytehullene er på oversiden av hodet, mens de øvrige gjelleåpningene sitter på undersiden. Alle har fem par gjellespalter i tillegg til sprøytehullet, men unntak av Hexatrygon bickelli som har seks. De fleste ekte skater føder levende unger, men noen legger egg i en eggkapsel. Huden er dekket av rekker av krokete tannaktige skjell.

I Norge finnes det 7 arter av skater, som alle tilhører de ekte skatene.

Familier 
Skatesystematikken er inne i en rivende utvikling, og ordenen deles foreløpig inn i 13 familier. De aller fleste artene (over 200) er i skatefamilien:
 Anacanthobatidae
 Arhynchobatidae
 Piggrokker (Dasyatidae)
 Gymnuridae
 Hexatrygonidae
 Myliobatidae
 Plesiobatidae
 Potamotrygonidae
 Skatefamilien (Rajidae, med alle de 7 norske artene)
 Rhinidae
 Rhinobatidae
 Urolophidae
 Urotrygonidae

Referanser

Eksterne lenker 
 

Bruskfisker
Dyr formelt beskrevet av Lev Berg
Fisker formelt beskrevet i 1940